Zatmenie Slnka

Zatmenie Slnka je prírodný úkaz, ktorý nastane, ak sa Slnko, Mesiac a Zem dostanú do jednej priamky. Na Zemi sa to prejavuje tak, že z pohľadu zo Zeme Mesiac úplne alebo čiastočne prekryje Slnko. Dôvod, že zatmenia Slnka je na Zemi možné pozorovať, je ten, že pomer veľkostí Slnka a Mesiaca je takmer presne rovnaký ako pomer ich vzdialeností od Zeme, t. j. okolo 1:400, teda ich zdanlivá veľkosť na oblohe je rovnaká, približne 30'.

 Druhy zatmení Slnka 
Úplné zatmenie Slnka
Úplné zatmenie Slnka nastáva, ak Mesiac zatieni celú viditeľnú plochu Slnka. Tieto zatmenia majú pre astronómov najväčší význam a sú neprehliadnuteľné aj laikmi a zvieratami.

Čiastočné zatmenie Slnka
Čiastočné zatmenie Slnka nastáva,  ak Mesiac zatieni Slnko len čiastočne, t. j. menej ako 100 % plochy Slnka. Ak Mesiac zatieni iba malé percento Slnka, nie je pokles jasnosti voľným okom postrehnuteľný. Bežní ľudia a živočíchy si preto takéto zatmenie nemusia vôbec všimnúť. 

Prstencové zatmenie Slnka
Prstencové zatmenie Slnka je špeciálny druh zatmenia, pri ktorom sa stred Mesiaca dostane pred stred Slnka, ale svojou plochou nezatieni celý povrch Slnka. Slnečný kotúč je viditeľný na okrajoch. Toto nastáva
Ak je Mesiac dostatočne ďaleko od Zeme, preto jeho zdanlivá veľkosť na oblohe v porovnaní so Slnkom je menšia ako pri úplnom zatmení.
Ak je Zem v perihéliu (ak je planéta na svojej obežnej dráhe okolo Slnka v bode, kedy je najbližšie k Slnku) a zdanlivá uhlová veľkosť Slnka je väčšia.

Zem sa k Slnku pravidelne približuje v zime a vzďaľuje sa od neho v lete. Z toho vyplýva, že v zimnom období sú častejšie prstencové zatmenia Slnka a v letnom úplné.

 Periodicita 
Zatmenie Slnka nastáva každý rok. Je vždy viditeľné len v určitých zemepisných šírkach a len z časti povrchu Zeme. Úplné zatmenia Slnka poznali staré vyspelé kultúry už pred tisícročiami. Zistili, že zatmenia Slnka sa periodicky opakujú. Táto periodicita sa nazýva saros. V priemere nastáva úplné zatmenie Slnka v rovnakom mieste každých 375 rokov, a ak počítame aj čiastočné zatmenia, tak každých 140 rokov. Napríklad na území dnešného Švajčiarska sa posledné úplné zatmenie Slnka uskutočnilo v roku 1724. Odlišne od niektorých vyššie popísaných priemerných hodnôt sa na niektorých miestach vyskytuje zatmenie Slnka opakovane. Napríklad v časti Turecka východne od Ankary sa v priebehu siedmich rokov uskutočnili dve úplné zatmenia Slnka 11. augusta 1999 a 29. marca 2006 alebo v Angole úplné zatmenia Slnka v ešte kratšom intervale 18 mesiacov 21. júna 2001 a 4. decembra 2002. Posledné pozorovanie zatmenia Slnka v druhom tisícročí 11. augusta 1999 bolo zároveň najpozorovanejším zatmením v doterajších dejinách.

 Posledné zatmenia pozorovateľné z Prešova 

 Deň  Typ zatmenia  Začiatok  Maximálne  Koniec  Pozorované zakrytie 10. júna 2021 CEST  čiastočné  12:05:36  12:52:39  13:39:56  4,2 % 25. októbra 2022 CET  čiastočné  10:17:14  11:26:24  12:36:03  37,6 % 29. marca 2025 CET  čiastočné  11:55:57  12:25:13  12:54:26  3,0 %

Údaje sú platné pre mesto Prešov.

 Zoznam vybraných minulých zatmení Slnka 
Aj keď zatmenia Slnka sú často pozorovateľné javy, niektoré vzbudia väčší záujem pre svoj priebeh nad husto osídlenými oblasťami. 

Vybrané zatmenia v minulosti:

Vybrané zatmenia Slnka Dátum zatmenia Čas (UTC) Typ Maximálne trvanie Trasa zatmenia Pozn. Od  Stred  Do  29. máj 1919 -  -  - úplné    Západná Afrika 50px|right
Fotografované Arthurom Eddingtonom kvôli verifikácii všeobecnej teórie relativity   11. august 1999  -  -  -  úplné  - Európa, Ázia 21. jún 2001  -  -  -  úplné  04:57 min Južná Amerika, Afrika 14. december 2001  -  -  -  prstencové  03:53 min Severná a stredná Amerika 10. jún 2002  -  -  -  prstencové  00:23 min Ázia, Austrália, Severná Amerika 4. december 2002  -  -  -  úplné  02:04 min Južná Afrika, Antarktída, Indonézia, Austrália 31. máj 2003  -  -  -  prstencové  03:37 min Európa, Ázia, Severná Amerika 23. november, 2003  -  -  -  úplné  01:57 min Austrália, Nový Zéland, Antarktída, Južná Amerika 8. apríl 2005  -  -  -  hybridné  00:42 min Pacifik, Stredná Amerika 3. október 2005  08:41  10:31  12:22  prstencové  04:32 min Severná Afrika, Európa, západná Ázia, Stredný východ a India  29. marec 2006  08:36  10:12  11:48  úplné  04:07 min  Brazília, severná Afrika, stredná Ázia, Mongolsko   22. september 2006  09:48  11:40  13:31  prstencové 07:09 min Južná Amerika, Západná Afrika, Antarktída 19. marec 2007  00:38  02:32  04:25  čiastočné  - Ázia, Aljaška 11. september 2007  -  -  -  čiastočné -  Južná Amerika, Antarktída 7. február 2008  -  -  -  prstencové 02:12 min Antarktída, Austrália, Nový Zéland 1. august 2008  -  -  -  úplné  02:27 min Severná Amerika, Európa, Ázia 26. január 2009  -  -  -  prstencové  07:54 min južná Afrika, Antarktída, juh východnej Ázie, Austrália 22. júl 2009  -  -  -  úplné  06:39 min India, Čína, Pacifik, najlepšie pozorovateľné v Šanghaji, Hangzhou a Wuhane. Najdlhšie pozorovateľné úplné zatmenie v 21. storočí 15. január 2010  -  -  -  prstencové  11:08 min Afrika, Ázia 11. júl 2010  -  -  -  úplné  05:20 min sever Južnej Ameriky, Tahiti 4. január 2011  -  -  -  čiastočné  - Európa, Afrika, stredná Ázia 20. máj 2012  -  -  -  prstencové  05:46 min Pacifik, Ázia, Severná Amerika 13. november 2012  -  -  -  úplné  04:02 min Austrália, Nový Zéland, južné časti Južnej Ameriky, južný Pacifik 10. máj 2013  -  -  -  prstencové  06:03 min Austrália, Nový Zéland, stredný Pacifik 3. november 2013  -  -  -  hybridné  01:40 min juh Severnej Ameriky, južná Európa, Afrika 29. apríl 2014  -  -  -  prstencové  00:00 min južná India, Austrália, Antarktída 20. marec  2015  -  -  -  úplné  02:47 min Atlantik, Nórsko, Severný pól (!) 9. marec 2016  -  -  -  úplné  04:09 min južná Ázia, Pacifik 1. september 2016  -  -  -  prstencové  03:06 min Afrika 26. február 2017  -  -  -  prstencové  00:44 min južná Afrika, juh Južnej Ameriky 21. august 2017  -  -  -  úplné  02:40 min Severná Amerika

 Zatmenia Slnka na iných telesách slnečnej sústavy 
Zatmenie Slnka je možné pozorovať z každého telesa s mesiacmi, a rovnako aj z mesiacov, ktorým Slnko zakryje teleso, okolo ktorého obiehajú (planéta, trpasličia planéta alebo asteroid), za predpokladu, že sa obe telesá so Slnkom dokážu dostať do jednej línie. Závisí však od veľkosti zakrývajúceho telesa a jeho vzdialenosti od telesa, z ktorého pozorovateľ zatmenie sleduje, a tiež od vzdialenosti Zeme od Slnka, či je možné pozorovať niekedy aj úplné zatmenia Slnka, alebo sú vždy iba čiastočné. Napríklad planéta Mars má oba svoje mesiace také malé, že pri pohľade z Marsu nikdy slnečný disk neprekryjú. "Zatmenia" týmito telesami sú preto skôr analogické astronomickým prechodom.

Prvé úplné zatmenie Slnka z povrchu iného vesmírneho telesa pozoroval americký súkromný pristávací modul Blue Ghost, ktorý v marci 2025 nasnímal, ako Zem prekryla Slnko. Pre pozorovateľov zo Zeme išlo o zatmenie Mesiaca.  

 Referencie 

 Pozri aj 
 Zatmenie Mesiaca

 Iné projekty 


 Externé odkazy 

 Zatmenie Slnka v 21. storočí viditeľné z Prešova


Kategória:Zatmenia
Kategória:Slnko
Kategória:Mesiac